open-index/open-wikipedia-markdown huggingface dataset:
Matakan Orocwewin

vignette|Matakanik nete Opockoteiak Sakihikanik
vignette|Matakanik minictakocik
## Manawan/Wemotaci
Orocwewin Matakan ki tcimatakaniwon kitci ki natowi otamirotakaniwok kiskeritamowin kirika kicteritamowin atikamekw pimatisiwin awacamec kitci kiskeritakik ka ocki pimatisitcik nehiro itatcihitowiniw. Notcimik icirakaniwok kiskinohamakanak Otapi kiskinohamatawikamokw ka ici pitaketcik tataw e aistakok. Ekote nete Matakanik e taci kiskinohamowakaniwitcik awacak Opockoteiak sakihikanik, ka kiciatisiritci kirika ka miro kiskeritamoritci askiriw. Aniheriw ke ici kiskinohamakaniwitcik pa pitoc ka ta ici otamirowokw matci masinactetcitcikaniciriw kitci ocitatcik kekotc kitci masinatciketcik, kirika kitci masinihiketcik Wikipetcia atikamekw nehiromowinik, kirika kitci metowetcik matci kaie kiskinohamatawokamikok kitci otamirotatcik kekociciriw. Kictapataniw kitci wapitarakaniwitcik ka ocki pimatisitcik kitci ki kicteritakik otirosiwiniwok itekera e nehirowisitcik, mitcet kata witcihikowiwok ka kiskeritamoritci askiriw kirika nehiro itatcihitowiniw, mitowi ka mitatatcik kiskinohamakewiniw Manawan, Conseil des Atikamekw de Manawan, Atikamekw sipik, Tourisme Manawan kirika kotakik mitowi Wikpetcia Atikamekw, UHU Labos Nomades, Collège Kiuna, Wapikoni Mobile kaie ka kiskinohamaketcik kaie kiskonohamakanak (UQAM, ULaval, Concordia, UQAT) 

Tipanictawin:E matcectakaniwok‎
Meksiko

**Meksiko**  ekota ka ici taciketcik pitoc ka ici arimwetcik kewirow. Oteno anihe taci ka ici tiperitakok anike aski *Mexique* ka icinikatek. Tawok neta nehirowisiwok, atita kitimakisiwok tawok aric kaie ka mirotcitatcik. Mitcetowek arimowewiniw ici arimwaniwon nete. Nictowitc ici actew Pactonew askik nac nte tapacic cawonok ka ici actek aski ka ici kicitek. Mitceno micta mikiwama micta weckatc e ki ocitakaniwokoponen ke ki nta kinowapitcikatekipan. Micta mirocino kirika wikasia micta nakowinakono.
Mélissa Mollen-Dupuis

**Mélissa Mollen-Dupuis**, innu iskwew, Ekuanitshit otciw. 1984 ka tato piponikarik ki nitawikiw. Enko nahe kewir ka kispiwatak nehiro pimatisiwiniw. Kaskina wec ici kiskeritakosiw, ki matcataw ota kepek ***Idle no more*** ka ki icinikatek. Wapikoni mobile kirika otamiro. ***Espaces autochtones*** icinikateriw *[https://web.archive.org/web/20130723033945/http://www.radio-canada/ Radio-Canada]* e ki wectatc mocak ka nokositc e arimotak nehiro pimatisiwiniw kaie e kiskinohamaketc tan e ici pimatisiritci nehirowisiwa kitci sa kirika kiskeritamorietc tan e itatisitcik ota kanata askik nehirowisiwok.
## Ka ki ocitatc
Irikik e tatinik e ki ocitatc masinactetcitcikaniciriw, kitci kiskeritamotarietc e itatcihitisoritci nehirowisiwa.
* *2012 : Réalisatrice du court métrage ; « O »*
* *2012 : Réalisatrice du court métrage ; « Femmes autochtones disparues et assassinées »* 
* *2013 : Réalisatrice du court métrage ; « Nanapush et la Tortue »* 
* *2015 : Réalisatrice du court métrage ; « Nitanish – À ma fille »* 
* *2016 : Réalisatrice du court métrage ; « Respecter la roue »* 

Tipanictawin:E matcectakaniwok‎
Mary Simon

## Manawan/Wemotaci

**Mary Simon**, ekoni e icinikasotc nictam ackimeskwew e ki orarakaniwitc kice okimawinak (*Gouverneur général*) itekera. Ka 6 konakisitc mikomini pisimw 2021 ka tato piponikak, kice okimaw kanata **Justin Trudeau** ki witam anihi e ki oraratc iskwewa. 1947 ka tato piponikarik ka nitawikitc.

## Opitciwan

Tipanictawin:E matcectakaniwok‎
Saint-Zénon

**Saint-Zénon** oteno Kepek askik ici actew, Kanata. Irikik e tacinaniwok 1120 (2016). Pitoc weckatc icinikatekopon. 

## E ici tipatcimomakak
**Saint-Zénon** otenacic actew pecotcik Sainte-Émélie-de-l'Énergie. 1 217 tacinaniwon. Enko kirowe ka icpatinak oteno ota Kepek askik.  

Ekoni irik e otci icpanak 488 tipaskonikan. Nicto tatino otenowa e icpitikaki Fermont (606 tipaskonikan) kirika St-Malo (549 tiaskonikan) akimikitcikanik itekera.

## Atisokan
Ni apitc ka tcimatakaniwok anihe oteno 1870 ka tato piponikak, Lanaudière icinikatew e ici actek Matawinie itekera. *Zénon de Vérone* otci e ki icinikatcikatek. 

## Eskoskamikak
Eskoskamikak 49 220 ha = 492,2 km2

Tipanictawin:E matcectakaniwok
Tipanictawin:Otenowa
An Antane-Kapesh

## Manawan/Wemotaci

**An Antane-Kapesh**, nictana acitc peikw nikikw pisimw 1926 ka tato piponikarik ka nitowakitc, micta notcimik itekera pecotcik Kuujjuaq, minawatc ka poni pimatisitc mitato acitc nicto atikamekw pisimw 2004 ka tato piponikarik. Ki masinihikeskweiw kaie ki kispiwatam nehiro pimatisiwiniw. Innu iskwew. Enko nictam nehirowiskwew eki matcetacahak omasinahikan e emitikocimonaniwok. Ki micta pe atisokew e ki pe aisparinik weckatc kaie ki witam ka ici pe kwetcikemonaniwok nehiworosiwok otci. 9 ki taciriwa onitcanica, itekopon, "ki tawok nitcanicak e ki pitiketcik kiskinohamatowikamikok, kotakik nitcanicak ki pitikewokw sikinipekamikok. Itewok nitcanicak kiskinohamatowikamikok ka ki pitiketcik e papirotowakaniwitcik kotakihi awaca rotc ka kiskinohamakotcik, neki tca nitcanicak sikinipekamikok kaki ici pitiketcik, nama tapwe ni ki otci nipan e tipiskak kecpin aka e pe kiwetcik. 

## Opitciwan

Tipanictawin:E matcectakaniwok‎
Sonia Robertson

## Manawan/Wemotaci

**Sonia Robertson**, 1967 ka tato piponikarik ki nitowikiw, Mashteuiatsh pe otitew, Lac Pekuakami ki ici tacikew. Kaskina kekociciriw ocitaw, wapocowanic apatcitaw, pikekana kirika. Mictahi takoniw ka nehirosinakonik eki ocitatc. Kaskina wiec ki pa wapitcikateriw e ki ocitcatc e masinapekihak, Moriak, *Tokyo, New-York, Vancouver, Toronto*. 

## Opitciwan

Tipanictawin:E matcectakaniwok‎
Powakan

vignette|Nimiriniw tarasak ka nanto kiskerimatc opwakana.
## Manawan/Wemotaci
**Powakan**, awik ka tipatcimotc, ka witcihiwetc, nama aric nokosiw, tepirak petakosiw. Ockotokw kirowe ki kiskerimakaniwiw powakan. Ekota we otciparik tato nipina ka nimitcik nehirowisiwok, kaskine wiec ici takon ka wectatcik aniheriw kirika sa kitci witcihikotcik opimatisiwiniwak itekera pwakanahicimowiniw e wectatotcik . 

## Opitciwan

Tipanictawin:E matcectakaniwok‎
Nipicapokepitcikan

vignette|Ka nipicapokeparik
Ka nipicapokeparik matci kaie rikapi ka otcikowitatc. Ocki irapitcitcikan ka ki ocitakaniwok aka soka kicapiskisikanik kitci otci ocitakaniwok nipicapo. Tepirak nipi sikinikatew minawatc itapikecimakaniwiw.
Ka pictewakamik

vignette|Kapictewakamik
Nipicapo ka pictewakamik e wapakaminikaniwok.  Ciwakamin kaie micta wikicin mitowi rikapi. Tcotcocanapo anihe ka wapakamik e pictewotakaniwok.
Rikapi

vignette|Rikapi
Ciwakaminakan ka icinikatek ka kicepa minikwaniwok.  Kitikan nehe nac e kisisikatek kitci makatewak, enko tca anahwe ka actakaniwok e otcikowitakaniwok neta nipi e kicakimitek.  Micta wikicin kaie miro ospeckakemakan.
Mexico

**Mexico** oteno Mexique aski ka ici actek, Mexique. Irikik e tacinaniwok 9,209,944 kitci kice mitato mitina (2020). 


Natisinahikaniwoc:CharroHatsMAPDF.JPG
Natisinahikaniwoc:Centro de Taxco, Guerrero- Taxco Center, Guerrero (24923347055).jpg
Natisinahikaniwoc:Golfo 001.JPG
Natisinahikaniwoc:Chichen Itza 3.jpg


Tipanictawin:E matcectakaniwok
Tipanictawin:Otenowa
Zapopán

**Zapopán** oteno Mexique aski ici actew, Mexique. Irikik e tacinaniwok 1,476 kitci kice mitato mitina (2020). 

Tipanictawin:E matcectakaniwok
Tipanictawin:Otenowa
Ottawa

**Ottawa** oteno Ontario ici actew, Kanata. Irikik e tacinaniwok 1,017,449 (2021).

## E ici tipatcimomakak

### E icitamitek
Anihe oteno Ottawa ka icinikatek, irikik e tci kicitek ma awacamec 37,8 °C icamanak minawatc e tci kisinak −38,9 °C asko racipariw tipahikan. 6,3 °C. icamikan kecpin aka e osami kicitek matci kaie aka e osami kisinak. 

Kenositc pisimw ko kirowe takaiaw ka mawotci kicisiketc pisimw ekoni apitc mikomini pisimw. Nama tapwe kimiwon nama tca erowek osami pactew aski. 

## Atisokan
Kinec ki tacikewok neta Odawa e ki icinikatakik anishnapewokw. Ekoni wetci icinikatek *Kichi Sibi* matci kaie *Kichissippi* Anishinapeskik, e itemikak «Micta Sipi».

Ni apitc ka ntoparinaniwok 1812 ka tato piponikak, pactone iriniwok wi makonamowakopon aniheriw askiriw, ki oreritcikatekopon kitci ocitakaniwok nipi ke ici mitciwokw kitci aka ici takocacikoiik micta St-Laurent ka icinikatek pecotcik New-York askik aka kitci ki pe nta mikasotcik kitci mokoman aski iriniwokw. Ekoni 1826 ka tato piponikak ka matcekatek e ocitakaniwok *canal Rideau ka icinikatek*. Ni apitc 1828 ka tato piponikak, anihe otenacic, awacamec 1000 tacinaniwonokopon ki icinikatamokw *Bytown* ekoni e icinikasokoponen iriniw e ki tcimatatc aniheriw otenariw*.*  Ekota wiptac e ki iti micak mictikokeriniwok otci Kanata askik.  Ni tca apitc 1855 ka tatopiponikak ki meckotcicinikatew kitci kitci otenawokw ekoni apitc Ottawa ka matce icinikatcikatek.  

## Eskoskamikak
Ottawa e irikikwak 279 700 ha = 2 797 km2

Tipanictawin:E matcectakaniwok
Tipanictawin:Otenowa
Waterloo (Ontario)

**Waterloo** oteno Ontario ici actew, Kanata. Irikik e tacinaniwok 97 475  (2006).

Tipanictawin:E matcectakaniwok
Tipanictawin:Otenowa
Durham

**Durham** oteno Ontario ici actew, Kanata. Irikik e tacinaniwok 608 031 (2011).

Tipanictawin:E matcectakaniwok
Tipanictawin:Otenowa
Toronto

**Toronto **oteno Ontario askik ici actew, Kanata. Irikik e tacinaniwok 2 956 024 (2018). Mitcet akiricamowok neta ka taciketcik, tawok wirata pemantcic ka emitikocimotcik kirika papitoc ka otcitcik e rikikwaskamikak aski, kaskina wec pe otciwokw. Enko kirika peikw kanata askik ka mawotci micak.  

Tipanictawin:E matcectakaniwok
Tipanictawin:Otenowa
Hamilton

**Hamilton** oteno Ontario askik ici actew, Kanata. Irikik e tacinaniwok 536 917 (2016).
## E ici tipatcimomakak aski
Hamilton oteno Ontario askik ici actew , Kanata, nama wrowik Toronto. Hamilton oteno  nakapehanok Ontario sakihikan. Irikik e tacinaniwok 536 917.
## Atisokan
1816 wiec ka ocitakiniwok anihe oteno Hamilton. Nehirosiwiw nictam ki tacikew neta. Anotc Hamilton icinikatew.
## Eskokamikak
1118 km2

Tipanictawin:E matcectakaniwok
Tipanictawin:Otenowa
Akamik katcimik

Ekote e itoniwok e witcikatek mia akam kitcikami. Akamik, pacitc nipik, sipik, sakihikanik, kweskite e ici sakihikaniwok.
Cochrane

**Cochrane** oteno Ontario askik ici actew, Kanata. Irikik e tacinaniwok 5 487.
## E ici tipatcimomakak
Cochrane oteno ote itekera Ontario askik ici actew, Kanata. Pecotitc Kiwetinok-Wapanok meskano 11, micta meskano Kanata nahwe ici miparinaniwon meskano 11. Wiec 34 467 tacipanak ka matisitcik neta otenak.

## Atisokan
1910 ka wectakiniwok Cochrane aski.

## Eskoskamikak
30.02km² eskoskamikapan mamitcitc ka akitcikatek.

Tipanictawin:E matcectakaniwok
Tipanictawin:Otenowa
Goderich

vignette|Goderich Town Hall
**Goderich** oteno Ontario ici actew, Kanata. Irikik e tacinaniwok 
7 543 (2011).

Tipanictawin:E matcectakaniwok
Tipanictawin:Otenowa
Niagara Falls

**Niagara Falls** oteno Ontario ici actew, Kanata. Irikik e tacinaniwok 
88 071 (2016).
## E ici tipatcimomakak
Ontario opime Pactonew Aski ici actew **Niagara** cawonok kanata askik. 88071 tacikewok irikik ka pimatisitcik neta. Tetawitc ka micikamak ici actew ki ici actawok otenamew pactonewok ke ici pimatisitcik nac esko kitci micta micarik otenamewaw. Nac tapwe ki iti micariw, minawatc ki micta iti mitcetinanion e iti icatcik neta kitci nta kinowapitakik aniheriw e nictowinik pawictikoriw. Ki iti ocitawok aitotiskewiniw wetci kaskina otci awik. 

## Atisokan
Aci weckatc ka pimatisitcik neta Niagara askik. Aci esko 1904 ka tato piponikak eki kictatcik Pactonewok otenamew, mocak ko wiec kiti ispariwok Pactonewok osam ko e nitopirictatonanionik Pactonew otaskiwaw kirika Kanata aski. Nac esko e poniparik e nitopirictatonaniok pecotcik neta. Wetci kotcinake e icananiok nete osam ni wetci e takonik nicto pawictikoriw.

Ekoni wetci icinkatcikatek Niagara Falls. Nictowaw icinkasowina nehi otci pawictikoriwa ki icinkatcikatew, nehe kirowe ka micak *Horseshoe Falls*, minawatc nehi kotakhi *American Falls* kirika *Bridal Veil* icinikatcikatewa. 

## Eskoskamikok
Eskoskamikok nete 209,7 km² iskariw otaskiwaw. Nicto tatinopan otenaw, **Niagara Falls**, *Clifto*n et *Elgin*, epowamici tepirak peikw ocitakaniwok otenaw. Mocak micta mitcetiwok ka kiwotetcik neta osam  micta mitceno kekocica ki iti ocitakaniwok keki aititoskewiniw mitwi otapanicica ka miparitakaniwok takono kirika micta tcimana pecotcik ka ispariki neta pawictikorik pecotcic kitci nta kinowapitcikateki. Ekoni wetci kotcinake e icaniwok neta kitci nta mirertakik kaskina awik. 

Tipanictawin:E matcectakaniwok
Tipanictawin:Otenowa
Oshawa

**Oshawa** oteno Ontario ici actew, Kanata. Irikik e tacinaniwok 
159 458 (2016).

(acoham)

Enko e ici actek torontok, ka ici ko ocitanioki otapana kirika aiamihe mikiwam ukrainienne. 
Tipanictawin:E matcectakaniwok
Tipanictawin:Otenowa
Orangeville

**Orangeville** oteno Ontario ici actew, Kanata. Irikik e tacinaniwok 
26 925 (2006).

Tipanictawin:E matcectakaniwok
Tipanictawin:Otenowa
Parry Sound

**Parry Sound** oteno Ontario ici actew, Kanata. Irikik e tacinaniwok 
6 408 (2016).

Tipanictawin:E matcectakaniwok
Tipanictawin:Otenowa
Thunder Bay

**Thunder Bay** oteno Ontario ici actew, Kanata. Irikik e tacinaniwok 
109 140 (2006).
## E ici tipatcimomakak
Thunder Bay, pacta nakapehanok ici actew ontariok itikera  
## Atisokan
1970 ki nitawikamikan ki mamowinikatew otenowa *Fort William* kirika *Port Arthur* kirika pecotcik ka aicteki *Neebing* kirika *McIntyre*  
## Eskaskamikak
447,5 km2 

Tipanictawin:E matcectakaniwok
Tipanictawin:Otenowa
Bashaw

**Bashaw** oteno Aberta aski ici actew, Kanata. Irikik e tacinaniwok 
873 (2011).

Tipanictawin:E matcectakaniwok
Tipanictawin:Otenowa
Banff

**Banff** oteno Alberta aski ici actew, Kanata. Irikik e tacinaniwok 7 584 (2011).

## E ici tipatcimomakak
*Banff* otenaw ote itekera Arberta, Kanata askik. Micta matinawon nete itekera.

## Atisokan
1885 ka tato piponikak esko *Banff* icinikatek, George Stephen e ki oranikatamokoponen. Ekoni ni apitc ka wectakaniwok anahwe oteno.

## Eskoskamikak
4.77km² tci micaw.   

Tipanictawin:E matcectakaniwok
Tipanictawin:Otenowa
Bonnyville

**Bonnyville** oteno Aberta ici actew, Kanata askik. Irikik e tacinaniwok 6 216 (2011).
## E ici tipatcimomakak
*Bonnyville*, Kanata askik Alberta anihe ici actew oteno, pecotcik *Cold Lake* acitc *Saint-Paul*. 12% wiec tacitikenak ka emitikociwimotcik neta ka taciketcik. 
## Atisokan
Bonnyville, 1 Mikomin Pisim 1867 kaki ocitaniwok anihe Aski 
## Eskoskamikak
1 675 ha = 16,75 km2

Tipanictawin:E matcectakaniwok
Tipanictawin:Otenowa
Bow Island

**Bow Island** oteno Aberta aski ici actew, Kanata. Irikik e tacinaniwok 
2 025 (2011).

Tipanictawin:E matcectakaniwok
Tipanictawin:Otenowa
Calmar

**Calmar** oteno Aberta ici actew, Kanata askik. 

## E ici tipatcimomakak aski
*Calmar* oteno Alberta, Kanata askik, ici actew. 2 228 taciwok (2016).

## Atisokan
Nama tapwe nokon e itatisokemakak anahwe otenaw. 

## Eskoskamikak
464,91 ha = 4,649 1 km2

Tipanictawin:E matcectakaniwok
Tipanictawin:Otenowa
Crossfield

**Crossfield** oteno Aberta aski ici actew, Kanata. Irikik e tacinaniwok 
2 853 (2011).
## E ici tipatcimomakak aski
Crossfield, Kanatak Alberta askik ici actew anihe oteno. 2983 taciwok neta ka taciketcik (2016). Pacta nakapehanok, pecotcik Calgary ici actew. 

## Eskokamikak
Irikik e iskwak -1 187,36 ha = 11,873 6 km2 

Tipanictawin:E matcectakaniwok
Tipanictawin:Otenowa
Nehirowisi oteno Ontario askik

## Manawan/Wemotaci
Ontario askik mitceno nehirowisi otenowa. Wacamec 133 tatino, 7 irikik tato tenowesiwok e ici arimowetcik. 23 % taciwok nehirowisiwok irikik e tacinaniwokw Ontariok. Anihe otenowa Windsor e otci takoki cawonok itekera nac nete kiwetinok Baie d'hudson ka icinikatek aski. Niaran ka mawotci micak nehirowisi oteno 20 e tatiki Ontariok ici actew, Mohawk Six Nations ka icinikasotcik kirowe mitcetiwokw. Nicto mitana otenowa warowik ici actewa, arimatc ka miremakak matci kaie maskomik kitci ki icaniwokw. Thunder Bay, Sudbury, Sault Ste. Marie, Timmins, Ottawa et Toronto otenowa taci e pa pimatisitcik mamik nehirowisiwok. 

## Opitciwan

Tipanictawin:E matcectakaniwok‎
Viking (Alberta)

**Viking (Alberta)** oteno Aberta aski ici actew, Kanata. Irikik e tacinaniwok 
1 041 (2011).

Tipanictawin:E matcectakaniwok
Tipanictawin:Otenowa
Edmonton

**Edmonton** oteno Aberta aski ici actew, Kanata. Irikik e tacinaniwok 932546 (2016).

## E ici tipatcimomakak
Edmonton oteno ote itekera ici actew Arberta Aski, Kanata. 1 010 899 tacinaniwon. Enko nahwe ka tipertak Alberta askiriw. 
Pecotcik actew sipi Saskatchewan ka icinikatek. Mitcetiwok nehirowisiwok nete e pe otcitcik. 

## Atisokan
1795 ka tcimatakaniniwok Edmonton, Baie d’Hudson awoken kaki wectatc. Ekote ko mocak e ici nokipariwason aniki ka icatcik nete itekera kiwetinok. 

## Eskoskamikak
699,4km² eskoskamikompan wiec nte 2011.

Tipanictawin:E matcectakaniwok
Tipanictawin:Otenowa
Calgary

**Calgary** oteno Aberta aski ici actew, Kanata. Irikik e tacinaniwok 
1 285 711  (2019).

Tipanictawin:E matcectakaniwok
Tipanictawin:Otenowa
Ontario

**Ontario** enko peikw kanata askik ka ici actek, Ontario aski. Mitceno otenowa kirika nehirowisi otenaca. Toronto icinkatew oteno taci e ici tiperitakok. E tacinaniwok 14,57 peikwa kitci kice mitato mitana.

Edith Dumont

Doug Ford
Attawapiskat

**Attawapiskat** Nehirowisi oteno Cri ka icinikatakaniwitcik Ontario aski ici actew, Kanata. Irikik e tacinaniwok 
1 929  (2010).

Tipanictawin:E matcectakaniwok
Tipanictawin:Nehirowisi otenowa
Albany RI

**Albany RI** Nehirowisi oteno Cri ka icinikatakaniwitcik Ontario aski ici actew, Kanata. 

Tipanictawin:E matcectakaniwok
Tipanictawin:Nehirowisi otenowa
Westlock

**Westlock** oteno Aberta aski ici actew, Kanata. Irikik e tacinaniwok 
4 823 (2011).

Tipanictawin:E matcectakaniwok
Tipanictawin:Otenowa
Pimatisiwin

**Pimatisiwin** enko kitciwe kekocic awik ota askik e pa taciketc, e pa reretc. *Matisiwin* itewokw atita, nama petakotakaniwon anihe *pi* *pa* *pe* aric ekoni e itactek wewerita e masinahikatek.
Tcipakwan

vignette|E pakwecikanikaniwok
vignette|Iskwew e taci tcipakwetc
Enko ka icinikatek kekocic e ocitakaniwok kitci ki mitcisonaniwok. Mitcima ka kisisikateki.
Pien Cako Chachai

**Pien Cako Chachai** weckatc ki okimawiw. Pierre-Jacquot, pitc ki nitawikiw peikw Kenositc pisimw 1909 ka tato piponakarik, Ka poni pimatisitc ni apitc  4 namekosa pisimw 1997 ka tato piponakarik. Opitciwonok ki otciw, nehi Ki nipwiw Delima Awashish. Pien Cako, okosa Pete Chachai  kaie Dominique Chachai. Kirika, Ki wicamakaniwiw ni apitc 1980 ka tato piponikarik mamo Ernest Ottawa nte tipaskonikewkamikok **Russel de Rotterdam**. Peikw Osima Roger Chachai icinikasoriw. 
Ka icinakasotcik **Chachai** e nehirowitisinahikatek **Tcatciaw**. Itwanion weckatc e pwamici e meckotcitakaniwok, **Satciaw** ki icinikatakaniwakopon.
## Ka ki itekoponen
Masinahikewikamikw ka tcimatakaniwok Atikamekw Sipi, ni apitc 1982. *Mocak ni mamitoneriten iriniwok ka iti arakaniwitcik kitci otamirotcik, tapwe kowiskw kitci otamirotcik, ekoni patam ke ici miroparik. Nama tapwe miroparin awik ka wi piskewitatc ka mirakaniwitc ke ici miwotatc.*
Marie-Louise Cikwic (Cikowic)

## Manawan/Wemotaci
**Cikwic	Marie-Louise** (Cigwic), ka nitawikitc ni apitc nikikw pisimw 1879 ka tato piponikarik. Ki poni pimatisiw 1965 ka tato piponikarik, Manawan ki otciw. Omasinahikanik itacteriw : **Marie-Louise Cigwic Ickwwcij**. **Iskwecic** icinikasorikopon okawiwa ka ki tca takonikotc ka sikahatasotc **Cikwic** icinikasorikopon. Ki atcinikatakaniwokopon **Lévesque** kitci ici wirakaniwitc (nama kiskeritakon tan wetci). **Marie-Louise** ki wikimew Charles Flamand, manawaniriniwa, ki mitcetiriwa onitcaniciwawa: Joseph, Damase, Moïse, Claude, Marguerite (Sarimon Dubé nictam wiwa), Marie-Anne (Athanase Jacob wiwa) acitc Isaie Flamand (Joséphine Niquay onapema).
Marie-Louise Cigwic-Iskwecic (kekotc Eloise Iskwejic) ki nitawikitike ni apitc 8 pitci pipon pisimw 1879 ka tato piponikarik, e itekoponen Suzanne Flamand-Moar, wir e ki kinowerimatc okoma epwamici poni pimatisiritci. **Marie-Louise Cigwic-Iskwecic** pot kaie **Éloise Iskwejic** **Mari Madenen Iskwejic** icinikasorikopon okawiwa. Mitcet ki witcihew iskwewa e wapamawasoritci. 

## Opitciwan

Tipanictawin:E matcectakaniwok‎
Nisga’a Iriniwok

## E ici actek :
Nisga’a iriniwok nictam ki tacikewok neta sipik Nass ka icinikatek nte itekera pacta nakapehanok Colombie-Britannique itekera

## E tacitcik
4 taciwok e ici tcirowemitotcik Nisga’a iriniwok : Ganhada, gispwudwada, laxgibuu, laxsgiik. 6000 tacitikenak, 2500 taciwok e taciketcik ka ici waratinarik **Nass** ka icinikatek. Minawatc kotakik 3500 tacitikenak ka pa pimatisitcik wec Kanata askik.

## Nehirowisiw Otenaw
Nete nakapehonok Colombie-Britannique, 4 tatino otenawa: Gitlakdamix, Gitwinsihlkw, Laxsgalt’ap, Gingolx.

## Atisokan
Nisga’a peikociriwa tepirak ka tapwerimatcik mitowi o *kice mantomiwow*. *K’am Ligii Hahlhaahl* ka icinikatatcik(ka tiperitak waskok). E itatisoketcik enko ka ki pe iciticohatc 4 irikik ke ici itakomitotcik anotc iriniwok. Ki iciticohew otirinima kitci pa pimatisiritci rariak sipik *Nass* ka icinikatek ekota tca wirowow tipirowe otaskiwow..
Nakota iriniwok

## E ici actek
Nakota enko aniki anotc nehirowisiwok ote itekera Alberta ka taciketcik. Kiapatc anotc kewirowaw mickwariw ka ici pimatisitcik. New otenariw tapertamok pecotcik **Edmonton**, **Hiton** kaie anohweriw **Whitecourt**. 2016 wec ka akimakaniwitcik, 1969 wacamec tacitikenak nama micta mitcetiwok. Ki takonipan nahitatowiniw anihi kirika kotakik nehirowisiwok **Cris**, **Assiniboines**, kaie ote itekera **Saskatchewan** ka tacikeritci **Fort Carlton** kirika **Fort Pitt**.

## E tacitcik
Aniki kaskina (sioux Nakota Alexis) ekote tapickotc nte Nakota iriniwok **Stoneys** mitwi ka ici pe otcitcik. 61% witcicanak matisipanak otenarik. Ka ickwa akimakaniwitcik 2011 wec, 805 nehirowisiwok Nakota ekaracamopanak, 50.9% kackitapanak kaie kaskeritamopanak otaromowewiniwaw, 2.5% tca emitcikocimopanak. 29.2% otarmowewiniwaw apitcitapanak omikiamiwak.

## Nehirowisi oteno
Aniki tca 4 tatiniw ka tapertakik otenariw (nakota iriniwok), ka mawotci mitcetitcik kaie ka mawotci micarik e iskokamikarik enko anihe Alexi 133. Pecotcik Edmonton ici actew.

## Atisokan
Kek ka iti kitciparik wec 1700 ka tato piponikak, tapertamopanak aniki **Assiboines** kiwetinok (nord), aniheriw sipiciriw **Rouge Aux Montagnes Rocheuses** ka icinikaterik. Micta kaie mitcetipanak wiec 28 000 taciwakopon iriniwok, nakota arimowewiniw kaskina apitcitapanak, ote itekera **Sioux Dakotas** ka ici pe otciprinik.
T’sou-ke iriniwok

## E ici actek
T’sou-ke Iriniwok nete Vancouver askik tacikewok, Colombie-Britannique nakapehanok itikera.

## E tacitcik
251 iriniwok tacipanak ni apitc 2013 ka tato piponikak.

## Nehirowisi oteno
Nicw tatino nehirowisi oteno nete Vancouver nakapehanok itekera.

## Atisokan
Otatisokaniwaw kekat ki nipahikowokw **T-souke** iriniwa, neki otci **Cowichans Ciallums** kirika **Nitinahts** iriniwok 1848 ka tato piponikarik.

Tipanictawin:E matcectakaniwok‎
James-Patrick Flamand

## Manawan/Wemotaci
**James-Patrick Flamand**, Micta Tcimi ki icinikatakaniwiw, ki nitawikiw ni apitc 1915 ka tato piponikarik ki ponipimatisiw ni apitc 16 ka tato konakisitc kenositc pisimw 1981 ka tato piponikarik nete coriet. Onikihikwa Charles kirika Marie-Louise Cigwic-Iskwecic, **James-Patrick** ki wikimew ni apitc 20 ka tato konakisitc ototokon pisimw 1935 ka tato piponikak, **Élizabeth Coocoo**, Pitcitcitc ka ki icinikatakaniwitc, Narcisse Coocoo kirika Emma Boucher otanisiwawa. Minawatc Elisabeth Dubé, Jean-Baptiste Dubé kirika Suzanne Pineshish-Ottawa otanisiwawa ki wikimew. Ni apitc ki nipowiwakopon 1940 ka iti ickwaparik ka tatopiponikarik kecpin e ici kanawipitcikatek pitc ka nitawikiritci nictam otanisiwawa Marguerite Flamand, otatokon pisimw 1950 ka tato piponikarik. Kotakihi onitcaniciwawa Donat, Annette, Estelle kirika Guy Flamand. Ki kickahaskwe iriniwiw epwamici akositc, ki niponesiw nama tca nac kitci kackitaw kitci motetc nac ki iti tacikew akosiwikamikok.  

## Otamirowin
Ki manike iriniwiw, misatakokiwam nictam ka mi ocitakaniwoki Manawanik. E tca ko otapekoponen micta cikokwa wircike e otcipatatc. Mictahi ki mackowisiw anaha iriniw. Kackitakopon ko kaie kitci miwotetc micta kanisiriw 45 ka tato kowapahikanikisiritci. 

## Opitciwan

Tipanictawin:E matcectakaniwok‎
Mackiki

**Mackiki** awik kekwariw ka pimatisiweritakonik ka apatcitatc kecpin wiec e akositc. Matci mitcimik kaie kitikanik otinikatew.  Mictikok kaie awesisik, ekote e ici otinak notcimik kaie mirockakotc.
Omiki

**Omiki** enko ka itoniwok awik e akositc wiak wiec, e omikitc. Matci ko sikimew e pataskohwietc nac awik omikiw. Matci kirika nac mikwiwiw kecpin osam awik e icinakositc. Tepirak tca ko akopisonaniwon kitci ki kikaniwok matci kaie arimatc mackiki kecpin osam awik e icinakositc aka nac ka kiketc. Takono kaie notcimik e otinikatek mackikiatikw kitci nitokohakaniwitc awik aka nac ka mirotisitc.
André Dubé

## Manawan/Wemotaci
**André Dubé** "Tcitcikoskw" ki icinikatakaniwiw, ki nitawikiw ni apitc 29 ka tato konakisiritci kenositc pisimw 1930 ka tato piponikarik. Salomon Dubé (Jos Dubé kirika Célina Wasikicikw-Petiquay okosiwawa) kirika Marguerite Flamand (Charles Flamand kirika Marie-Louise Cigwic-Iskwecic otanisiwawa). Ki wikimew Oliva Ottawa, Isidore kirika Cécile Etcakwan otanisiwawa. E taciritci onitcaniciwawa : Aline, Yvette, Jean-Marc, Germaine, Richard, Pauline, Louis, Claudette, Florient, Aurèle, Nancy, Rose-Aimée et Brigitte. Pitc ka poni pimatisitc ka 17 konakisiritci otehimin pisimw ka 2000 tato piponikarik. 

E taci kokwetcitakoponen ka masinahikeparicinik, ki masinahamokopon e iteritak okwimesa otci kirika onitcanica. Enko ohweriw e itasinahikekoponen :
*“ … Nimireriten nikotici epa tacikean kirowe ni miro matisin kirowe aric nisakitan notcimik etacikean patak otenak nisakitan wirata otenak etacikean aric kirowe notcimik nisakitan etacikean patak otenak nisakitan mictahi e atoskean nama kaie wiskat nika ponitan e atoskean mocak nika kiskinohamowaok awacak kitci atosketcik ewe nikomesak kaie tca kotak kekocic ka mista natoweritamapan kaskina nitcanicak kitci aimie nipawitcik epwamici nipoian mocak kitci sakitatcik aimiewiniw mocak kitci aimie pakitiniketcik kaie mocak kitci sakihatcik awaca okomesiwawa mictahi mirowacin awik ka witcihatc okwimesa witciriniwa kecko patima kata wapatam epitc miro kackitakopanen niheriw ka totak aci nin nikiskeriten anihowe  ka icinikatek pakoseritcikewin mirowacin akawir wiskat onikekw mocak oma apatcitako mictahi mirowacin oma mekowata ka tacikean akosiokamikok ki pe mitcetiok nikomesak e pe ntowamitcik e pe icitcik atita akawir pitama matca kiapatc witci tacikemicinan kika aimiectamatinan kitci mirowatisiin tapowe anotc niwamikok e pa nanokosiok epitc tapwe mirowacik pakoseritcikewin awacak mocak ni ki mikawerimikok kaie ke nin mocak niki mikawerimawok anotc e wamakik mocak nitikok nimocom coria nitikok nimirawok kecpin e tatamok e sakihakik kaie mocak nitacamawok onotc tca irikik ka pokoseritcikean mitato pipon irikik e ki natotamaian kitci wapataman e wi kiskinohamakeian atoskewin otci kaie aiamihewin otci, nico pipon niki tacikan akosiwokamokok nanikotin tapickotc e tacikeiakipan nokom aric wir kirowe ki mitceniw etapinetc anotc tca aci mirowatcitaw kaie kakike kata mireritam mikwetc mocak nititaw teperitciketc e ki otapinatc, ke iterimikowen nanake. ”*

## Notes

Tipanictawin:E matcectakaniwok‎
Joseph Dubé

**Jos Dubé** matci kaie **Joseph**, 9 ka tato konakisiritci namekosi pisimw 1870 ka tato piponikarik ka nitawikitc minawatc ki poni pimatisiw ni apitc 27 ka tato konakisiritci ka wasikatotc pisimw 1945 ka tato piponikarik Manawanik. 
Ka ki aicinikasoritci ocima: 
* Onésime Dubé (Potcarihe) :
* Georges Dubé (Porke) :
* Sylvestre Dubé (Emitcikotci) : Ti-Jean Dubé ka ki otatamitc Maniwakik.
* Henriette Dubé : Seni Newashish ka ki wikimatc
* Célina Dubé : Charles Quitich okawia
* Marie-Louise Dubé (Rerouise) : Sepier Etcakwan ke iti wikimakoponen,
Onitcaniciwawa Joseph Dubé (Jos Dubé) kirika de Marie-Christine Kitciko (Rocheleau), nictam ka ki wikimatc ni apitc 15 ka tato konakisiritci mikomini pisimw 1889 ka tato piponikarik.
* Mari
* William Dubé : ka ki nitawikitc ni apitc 1893 ka tato piponikarik
* Catherine
Onitcaniciwawa Joseph Dubé (Jos Dubé) kirika Marie-Célina Wasikicikw-Petiquay, nicowow ka nipowitc ni apitc 10 ka tato konakisiritci mikomini pisimw 1899 ka tato piponikarik.
* Emilie Dubé (Emeri, Emery) : pitc ka nitawikitc 18 ka tato konakisiritci wapikon pisimw 1900 ka tato piponikarik,
* Marie-Agathe Dubé : ka nitawikitc 29 ka wasikatotc pisimw 1901,
* Salomon Dubé : 1906 ka tato piponikarik,
* Jean-Baptiste Dubé (Patcisikwa) : ka nitawikitc ni apitc 4 ka tato konakisiritci ka wasikatotc pisimw  avril 1907,
* Henri Dubé : 1910 ka tato piponikarik,
* Soter Dubé : ka nitawikitc 22 ka tato konakisiritci ka wasikatotc pisimw 1920 ka tato piponikarik,
* Maggie Dubé (Maker) : ka nitawikitc 5 ka tato konakisiritci ka wasikatotc pisimw 1921 ka tato piponikarik,
* Léo Dubé : 1930 wec ki nitawikopon. Ki tariwa peikw otowacima e ki icinikatakaniwiritci peikw enko naha Léo Dubé, Thérèse Quitich ki nipowipan.
Salomon Dubé

## Manawan/Wemotaci
**Salomon Dubé**, Saromon ka ki icinikatakaniwitc, ki nitawikiw ni apitc ka 12 konakisiritci nikikw pisimw 1906 ka tato piponikarik. Onikihikwa Jos Dubé kirika Marie-Célina Wasikicikw-Petiquay, Saromon ki poni pimatisiw ni apitc ka 22 konakisiritci Pitcipipon pisimw pisimw 1990 ka tato pipnikarik. Nictam ki wikimekopon Marguerite Flamand, Charles kirika Marie-Louise Cigwic-Iskwecic otanisiwawa, onitcaniciwawa: André, Philomène, Angèle, Marie-Anne, Hélène Dubé. Minawatc kotakihi ki wikimew ni apitc ka 10 konakisiritci otatakon pisimw 1959 ka tato piponikarik, Agathe Dubé (nictam onapema Joseph Quitish). Bernadette kirika Murielle icinikasoriwa otanisiwawa. 

Tipanictawin:E matcectakaniwok‎
Okanagan iriniwok

## Manawan/Wemotaci

## E ici actek
Nicw askiriw tackaham Colombie britannique kirika Washington askiriw **Okanagan**.

## E tacitcik
Colville-Okanagan arimwewok. Okanagan matci itaniwon kirika « awik e otapinak manitoriw ». Nete Penticton matci kaie « E wi tacikanan mamo mocak » 31 000 irik tacitikenak nete tacikewok nictowitc *Lac Shaka* kiraka *Okanagan*.

## Nehirowisi oteno
Nicowaso nehiro oteno takon; *Westbank First Nation*, *Okanagan Indian Band*, *Pentiction Indian Band*, *Osoyoos Indian Band*, *Lower Similkameen Indian Band*, *Upper Similkameen Indian Band* kirika *Upper Nicola Band*.

## Atisokan
1876 ka mi tato piponikak, epwamci ka wapisitc pe otcipitak nehirowisiaskiriwk kirika epwamici kitci orakonikewin orowiparik *(loi sur les Indiens)*, weckatc Okanagan iriniwok wirancikewow tacikewakopon kirika tiperimitosowakopon. Natohowinik, notcimickekominaniwonik kirika wepahapewinik tepirak otci pimatisiwakopon. Ka mi kitciparik kitci orakonikewin (*la loi sur les Indiens*), ekoni ka mi oraparinik otirisowiniwawa .                                                                              

Tipanictawin:E matcectakaniwok‎
Otapan

vignette|Otapan e taci pitapowatakaniwokw
**Otapan**, enko ka icinikatek ka mipariwakaniwok, torokatew, matci warowik e icaniwok. Micta miro apitan kecpin awik e tatak aniheriw, kotc ici matcepariw wec e wi icatc, mamik matci kaie notcimik. Arimatc kasirin apatan kitci ki matceparik. Arimatc awik ka taratc karowa kitci ki miparitciketc otapniw.
Nakowisinahikanatikw

## Manawan/Wemotaci
Masinahikanatikw papitoc ka aicinakoki. 

## Opitciwan
**Rakarakatcikan**, masinahikanatikw ka nakowisinahikewakaniwok. Ekote wirowow Opitcionokw e icinikatakik. 

Tipanictawin:E matcectakaniwok‎
Ockitepokw

vignette|Ockitepokw matci kaie Ickoctepokw, wapikoni ka akotik nipik.
## Manawan/Wemotaci
**Ockitepokw**, Wapikoni sakihikanik ka nitawikik.

## Opitciwan
**Ickoctepokw**, wapikoni sakihikanik ka nitawikik ka akotik. 

Tipanictawin:E matcectakaniwok‎
Tipahisinahikan

## Manawan/Wemotaci
Masinahikan ka mirakaniwitc awik kitci otci kiskeritak e ici kackitatc e kiskinohamasotc kiskinohamatowikamikok. 

## Opitciwan

Tipanictawin:E matcectakaniwok‎
Itewin

## Manawan/Wemotaci
Kekocic e witcikatek e arimotcikatek kaskina kekocic, kaskina awik. E arimowaniwokw kekocic e icinikatek. Awik e witak e iterimotc matci kaie e ici mamitoneritak, e ici wapitak kekwariw. 

## Opitciwan

Tipanictawin:E matcectakaniwok‎
Mamitoneritasinahikana

Tipanictawin:Otitikowin
vignette|Mamitoneritasinahikana
Ekota ota ke actakaniwoki masinahikanica awik kekociciriw wi itasinahikete kitci ki kakeskimiwetc, kitci mamitoneritcikaterik e itasinahiketc. Kaie kitci kinokaniwonik omasinahikan. Kaskina awik ka kackitatc e masinahiketc, e ici mamitoneritak kowiskw kitci icinakokw pimatisiwin, iteritamowin, itamitcitawin, kaskina sa kotc kekocic. 
* Kaskina ockinikiwok otci
* Kitci tapwerimitisowikw
* Irin Arimowewin
Onondaga iriniwok

## E ici actek
**Onondaga iriniwok** weckatc ka icinikatakaniwitcik, emitikocimonaniok tca ohwe oticinikasowiniwaw *Onantagués* matci kaie *Onondages*. Natowe iriniwokw neki, *Confédération des Cinq Nations* acitc ici apiwok, Otarmwewiniwaw **Onondaga** tapickotc icinakoniw Natwe arimwewiniw.

## E tacitcik
675 taciwok kaskina tapickotc.  

## Ka ici taciketcik
Onondaga iriniwok otenamew Onondaga icinikatcikatew.

## Atisokan
Nete itekera taci pimatisiwokw Micta Sipi ka ici actek Ontario askik, Kanata askik, *New York* kirika kitci mokoman askik Onondaga, otcirowemakaniwaw nete itekera tacikeripana *Micta Sipi*, *Oswegatchie* iriniwok.
Gwitchin Iriniwok

## E tici taciketcik
**Gwitchin Iriniwok** mocak ki ici tacikewokw pecotcik nipik **[[Yukon]]** kirika **[[Peel]]**. Alaska kirika Kanata mocak ki ici tacikekw tekera. 

## Nehirowisi oteno
E aicinikateki otenowa, *Deenduu, Draanjik, Di’haii, Gwichyaa, Kʼiitlʼit, Neetsaii* matci kaie *Neetsʼit, Ehdiitat, Danzhit Hanlaii, Teetlʼit*, kirika *Vuntut* matci kaie *Vantee*.

## E tacitcik
Onawis matcetiwokw neki **Gwitchin Iriniwok**, tepirak 4 375 taciwok. 

## Atisokan
Ki micta akosiwokw kewirowow neki **Gwitchin Iriniwok** osam ka wapisiritci, ki onitawok kirika otarimowewiniwaw. Ahiwiniw erowek ki otci pimatisiwok kirika mocak ki atoskewokw kirika wepahapewokw.
Squamish iriniwok

* Élément de la liste à puces
## E ici actek
*Colombie-Britannique* askik tacikewokw neki **Squamish iriniwok**, aci weckatc nete esko pimatisitcik, nicitana acitc nicto mikomini pisimw 1923.

## E tacitcik
19 512 taciwakopon ni apitc 2016 ka tato piponikarik. 23 otenowa tatino.

## Nehirowisi oteno
E icinikatitisotcik otarimwewiniwak itekera*Sḵwx̱wú7mesh Úxwumixw* 23 tatino Squamish oteno askik.

## Atisokan
**Squamish**, nakapehanok itekera ici actew *Colombie-Britannique*, Kanata askik. Ekoni e icinikasowakoponen nehirowisiwokw nete ka otcitcik. Mocak neta kimiwonotike, kirika nanikotin mitcetokicko e kimiwokw.
Tahltan iriniwok

## E ici actek
**Tahltan iriniwok** weckatc **Dénés** ka icinikatakiniwaspan, Nehoriwisiwokw Kanata askik ka taciketcik nete itekera Skitine sipik, kiwetino nakapehonok itekera nete *Colombie-Britannique*. Mitcet kekociciriw itewok ke ici wapamitisowaspan. « Tahltan » nete otcipriniw octesiwaw kaki apatcitatcik *Tlingits* iriniwok. Anotc tca, irin kice okimawinak Tahltan wirawow motcitawok coriariw.

## E tacitcik
Kekat tekaci ki tcakiepohakaniwakapon eki akosinanionikoponen ni apitc 1900, 300 asko Tahltan eki taciwakoponen aka eki otci nipahikotcik niheriw mantcoca. 802 tca anotc taciwok 2022 e tato piponikak.

## Ka ici taciketcik
**Tahltan iriniwok**, nete tacikewok itakera *Colombie-Britannique*, nama warowik *Alaska* nac nete *Yukon* pecotcik. Pecotcik nete tacikewok *Nass sipik* kirika micta *sipik Skeena*. 

## Atisokan
E nipinik, kinowec tacikewok otenak ka ici wepahapaniwonik tapickotc ka ici taciketcik mitcet micta mikiwamik, mikiamiriw ka irapitcitatcik kaie otci  akwawanatikw. Mictikw ki aptcihewok kitci ki ocitatcik aniheriw mikiwamiriw, wikwasiriw ki actawok okitc mikiwamik aka kitci pitikeacikowinik nipiriw.
Insitut linguistique atikamekw

## Opitciwan
**ILA** ki wectakanon apitc 1986, Ekon ka nikan orakanak arimwewin atikamekw
itekera. Ke ici itotsketc, kata nanakatcitaw, kata kiwiotimirotam, kata wectaw kitci takok
atikamekw kiskinohamakewin arimwewinik. Le centre d’amitié autochtone Sakini
otimirotaw kitci takonik masinahikaniw kekotc kekocica ke otimirohaketcik atikamekw
iriniwok ka matisitcik amtcikocic otenak. Kitciwe Innu Iriniwok pekon aric kaie
kewirowaw otci atikamekokw. Kitci ki matcokohikatek kaie kitci ki ocimacec nikanctek
nehirowisiw arimwewin otci ka pimatisitcik amtcikocic otenak.
Ekote tca kaki octakanohok masinahikana itasinakewina tante itasinakaniwok atikamekw
arimwewinik kekotc innu aimun. Ke itirapitak nehe masinahikana, kitci ki
wetcihakanitcik ka arimwetcik kekotc ma aka ka nisostakik otarimowenowaw kitci ki
kickitatcik kiskinohamasotcik tante itcicterik kekotc itanonik otarimowenowaw. Ekon tca
ke kiskinohamakaniwitcik kaie mocak kitci matisiwetakok nehirosiw arimwewin.
Akockitciwosikaniwok

vignette|Akockitciwosikaniwon
Ka akoskasikaniwok piwapiskok kekocic matci e ocitakaniwok towekan mitowi. Mictahi apitan onimiskickoteapi kitci ki totcikatek nehe kaie arimatc wewerita minatcihitisonaniwon. Micta actotin apatcitakaniwon mekwat e akockitciwosikaniwok - akoskasikaniwok (M).
Piwapiskw

vignette|Piwapiskw
Atamitowak ka piskarek aski nac ka pe oriparik nac pactew.  Ekota e otci micta mackowak nac kirowe kinowec e actek.  Nakowi aicinakon kirika ekote e otciparik pimatisiwin kitci ki takok kekwan ka atcictamakok mitowi nictam awesis.  E ki onimiskiskak nipik e ki ici pakicik, ekote tca neta ki otci nictam tatc ka atcitc awesis.
Sesekatikw

vignette|Sesekatikw
Mictikw ka cikopiwitc ka mirwapatisitc e anaskaniwokw pitc rikasimonik  e nta kipecinaniwok notcimik. Miromakosiw, kirika kicosinaniwon kecpin e kotowaniwok pitakamik.
Kaskina ockinikiwok otci

vignette|Kaskina ockinikiwok otci
Notcimik awacic, nehirowisi awacic, 
Tan e ispariin? 
Tan e totaman? 

Ki peten ia anihe warowik arimowewin 
Nitota, kimocom na ka tepwatisk.
Pisiko, nisawita ki tciman, ki pakekineskisin, kit asam, kotapanaskw. 
Matca, kiwe kititacikewinik. 
Mikawi e takok kit atisokasowin kit askik. 
Mocak ki pe nakatawerimikw kimocompan. 
Aka onike notcimik e ototein. 
Micaw kit aski. 
Kanawapata sipia, sakahikana kaie e aicitinak. 
Matca, nama moci ickwaparin ki meskonam, ekoci kaskina wiec pa pimatisi. 
Ki nehirowisiin, ki kicteritakosin, nama ki takickakon koctatciwin. 
Mocak kanawerita ki teik ka ki ici mirisk kimocompan. 
Mawtci kicteritakon anihe. 
Nikotin e kicikarik ki ka itikok kosimak, kitaniskotape kosimak: Mikwetc nimocom.
      
Tipanictawin:E matcectakaniwok
Tipanictawin:Mamitoneritasinahikana
Wet’suwet’en iriniwok

## E ici actek
*Colombie-Britannique* ka icinikatek aski Kanatak ka ici actek tacikewokw neki aci micta weckatc, nama wiskat ki otci atowewokw kaie ki otci irakonamokw otaskiwawa otci. 

## E tacitcik
Awacamec 3 450 tacitikenak Wet’suwet’en iriniwokw. *Conseil tribal Carrier Sekan* ici apiwokw. 

## Nehirowisiw oteno
Nete Colombie-Britannique, 5 tatiniw Wet’suwet’en iriniwokw otenamiwawa. 

## Atisokan
Ni apitc 1960 ka tato piponikarik ki mamowinitowokopon, Omineca ki icinikasowok. 1984 ka iti tato piponikarik ki tetawopariwok Omineca iriniwok Broman Lake kirika Nee-Tahi-Buhn. 2000 ka tato piponikak, Skin Tyee iriniwok ki tetipanickawok. Anotc Broman sakihikan **Wet’suwet’en iriniwok** aci ici kiskeritakosiwok.
Nakoda iriniwok (Saskatchewan)

## E ici actek
Stoneys, **Nakodas** ka icinikatakaniwitcik kirika, enko aniki anotc nehirowisiwok nikapehonok tacikewok kirika Kitci mokoman askik.

## E taciketcik
Anotc mekwata kiapatc nikapehonok tacikewokw.

## Nehirowisi Oteno
Nete **Morley**, **Bighorn**, **Eden Valley** ka icinkatcikatek oteno Nakoda nehirowisiwok.

## Atisokan
**Les Stoneys** kirika matci icinikataniwok, ni apitc ka tato piponikak 1640 kaki tci atopinetisotcik. Cris iriniwok ki nta kotci witcitacikemewok apitc osam notcimiriniwok kaki matcetcohatcik e nta niposowetcik terak.
Weckatc atisokan

## Manawan/Wemotaci
Weckat awesisak iriniwakopon.  Weckat, arikicak kaie kinocewok nama ko mowakaniwipanak. Anaha kinocew iriniwikopon weckatc. Kotc ka mi arimowetc ki itekopon “kecpin iriniane kaskina kekocic nika mitcin, misowatc maskisinickica”
Iriniwok nama ki otci ici niheritamokw kitci iriniwiritci osam kaskina arotc kekociciriw e mitcik. Ekoni wetci anotc aka mowakaniwitc. 
Kaskina awesisak ki arimowewok, masko ki mato, atcitcamoc e wi maskowikoponen ! “Osam kit apicicin kitci ki maskowowin” ki mato, ekoni wetci wapisinasotc waska ockicikok. Iriniwok nama ki otci ici niheritamokw kitci maskowiritci, nama tca ki mowakaniwiw osam e apicicitc. Masko tca ki maskowiw. 

Tipanictawin:E matcectakaniwok
Tipanictawin:Atisokana

Tipanictawin:E matcectakaniwok‎
Kinoce Sakihikan

**Kinoce Sakihikan**, sakihikan Kepek askik ici actew, Kanata.  

Tipanictawin:E matcectakaniwok
Tipanictawin:Sakihikana
Thérèse Niquay

**Thérèse Niquay**, 27 ka tato konakisiritci Otehimin Pisimw 1956 ka tato piponikarik ka nitawikitc kete wemotacik. Onikihikwa, Josephat Niquay kirika Emma Dubé ki icinikasoriwa. Manawanik otciriwa okawia. Parak ki taci nitawikihakaniwok, notcimik, rikasimonik ki pa pimatisiwokw. Ki tariwa okosa, Patrick Moar, Tommy Moar, kirika Sunshine Moar. 

## Okiskinonahamasowin

## E ki ici pe otamirotc
Kitci tapwerimitisowikw

vignette|Kitci tapwerimitisowikw
Kotc ka ickwa nitawikian
Niki iti kaskeriten Iskwew kitci mihitc,
Enko na wirctam ke cowerimitc,
Enko na wirctam ke acamitc.
Kotak awik niki iti petowaw,
Notawi, ke iti icinikatak,
Notcimik nika icihirikw,
Kitci wapatahitc pimatisiwiniw.

Noko, Nimocom, Ka kiceatisitcik,
Weckatc wirowaw esko pe pimatisitcik,
Kaskeritamokw, kiskinohomakewokw,
Weckatc, kekotc nikanik itekera.
Notcimi Iriniwok,
Notcimik e ki taciketcik,
Notcimi arimowewin,
E Nehiromonaniwok.

Aka takoke nitaticikewin,
Nama kata takon nitarimowewin,
Aka takoke nitarimowewin,
Nama kata takon nitirisowin.
Actew kitci kanaweritakok,
Kitci nesitotatowikw,
Kitci tapwerimitisowikw,
Soka kitci kicterimitowikw,

Kecpin minawatc kweskite kaskina wapamakawe,
Nokomak, nimocomak, nikihikikw,
Nimisak, nictesak, nicimak, nitcicanak, nikwemesak,
Acitc Ka tiperimietc, kotc kitci ici nehiromohakik.
Actew kitci kanaweritaman kitarimowewino,
Epitc kictapatak Ki Nehirowisi arimowewino,
Aci tapwe takociparin
Kitci miro nanakatcitaian.
Tipanictawin:E matcectakaniwok
Tipanictawin:Mamitoneritasinahikana
Irin Arimowewin

vignette|Irin Arimowewin
**[[Wapanok]]**, taci ka otci sakasikeritci pisimwa
Otatacikewin, ite ke otatcihotc
Wiak kitci mirokitc
Kaskina kekwariw ki petam
Nama kata atawerimo
Awaca kitci kwetcitahatc
Kitci kicteritamiritci
Onehiromowiniw

**[[Cawonok]]**, ite pe otci kiciramterik
Awesisa, ite ici acawamatc
Ekota ke otcitinik Otiterimowin
Kakeskinotam e ici petak
Mocak kata okoham
Ockinikiwa kitci kiskinohomowatc
Aka kitci onikeritci
Napitc e kictapatanik arimowewiniw

**[[Nakapehanok|Nakapehonok]]**, ite ke ici arowepitc
Nehirowisiw, kakike kitci tatc
Okitaweritamowinik wetci ki arimowetc
Kaskina kekwariw e ki ntotak
Nama kata nanakacin
Onikihikwa kaki ici witamakotc
Mocak kitci kanoketc
Kata mirerimo e kiskerimitisotc

**[[Kiwetinok]]**, ite ke ici kiwetc
Otirapatcitcikana ka ici acterik
Naspitc Opokoserimowin
Kakik ke acterik Onehiromowin
Warowik kata icawakew
Omocoma otarimowewiniw
E miwtatc, e irapatcitatc
Aka wiskat kitci onerimotc

Tipanictawin:E matcectakaniwok
Tipanictawin:Mamitoneritasinahikana

Tipanictawin:E matcectakaniwok‎
Atikw atisokan

## Manawan/Wemotaci
Weckatc kaskina awesisak ki arimowewok tapickotc : Atikw, nikikw, etc. Atikw ki itekopon : « Ni ka akwactecinin mitowi pirecic. »
Kotakik awesisak ki itewok : « Arimatc atca ka ntoweritamakwin kecpin akwactecinine mitowi pirecic ? » Tan ke totaman kitci acamatcik kotakik kecpin akwactecinine mitowi pirecic nipik ka ici pimatisitcik ? » Nama ki otci pikitanakaniwiw Atikw kitci akwactecinitc mitowi pirecica.
Wapoc ki itew : « Ni ka octesimahin awesisak kitci ki acamawasoan . Ni ta mirawok pimatisiwiniw kaskina awik. » Ekoni wetci e micta wericinik kitci ki nikwatamakaniwitc wapoc.
Akawactecin : Atikw ki wi ntoweritam kitci pirecicitc kaie kitci  icinakonik opimatisiwin mitowi pirecic. Kita ki pimatisipan nipik kirika kita ki okimawipan pirecica otci. Ekoni wetci e micta rakitcicitc Atikw kecpin e mipatatc, kecpin e pikohowatc miskomiwa, kwackwackwapekicin mitowi cicip ; kirowe kiciwatakaw kaie tca tcimanicic. Mia e pamacinitc notcimik.
 

Tipanictawin:E matcectakaniwok
Tipanictawin:Atisokana

Tipanictawin:E matcectakaniwok‎
Witiko atisokan

## Manawan/Wemotaci
Nama ko mitcetiwakopon **Witiko** iriniwokw. Askowiskata ko tepirak pa aicawakopon askik. Aci micta wieckatc nama wamakaniwakopon kaie nama petcikatekopon otatisokaniwaw. *Têtes-de-boule* icinikatakaniwaokapon e ki itetcik, nekima witiko iriniwok ki ni pitikeckakok mitci awihaca. Epowamici ric aniheriw isparitcik, ki ni micta kackitawok e matawesitcik. Ki tawok witiko iskwew kirika witiko iriniw, nama ric wiskat ki otci nipowiwok. Kecpin e nikickitatowakoponen, arimatc macikotatowakopon anaha tca ka kaniwekoponen mowekopan ka ki onitahatc. Mocak ki cacakarikatewok, e nipinik kaie e piponik kirika tca nama wiskat sikitciwakopon. Makatesirikopan ocakawiwaw. Ciconitisiwakopon cikopia, sesekatikwa mitowi awesisak. Kecpin papaskiowa e arawospon, rekak nta tetipaparitisowakopon, mia asinik e icinakosiwakoponen e ickwa totakik aniheriw. Nama otoniwakopon. Koctasinakosiwakopon aka e takonik otoniwowa. Kecpin tca e rerewakoponen, koweckocimakatanikopon wipitiwawak e otci petakonik. Tekci nokonikopon ko omikwiwow ockicikowowok. Mia tca nte ohomisiw e icinakonikoponen. Micta sa micarikopon ositiwawa, tepirak peikocinikopon omisisitiwawa. Micta koctastakosiwakopon e arimowetcik, kirowe kiciewakopon kaie tca onimiskiwa.

Tipanictawin:E matcectakaniwok
Tipanictawin:Atisokana

Tipanictawin:E matcectakaniwok‎
Micta cikakw atisokan

## Manawan/Wemotaci
Weckatc, ki micta micikitiw cikakw. Kaskina kotakihi awesisa koctikokopan, nac ki itewakopon awesisak kitci mawotcihitisotcik kitci kipiterimatcik anihe micta cikokwa. Ki petawok kitci makonatcik. Nama kitci kiskeritakosiw kwekahakew e nosonehowatc otatananik ekoni e ici makotiematc. Aci meka nitowerimew kotakihi awesisa e itatc, pe nta witcihicikw. Ekoni e ici kakickipitakaniwiwitc anowe cikakw ekoni e micta mi aiapicicitcik cikakocicak. Ekoni wetci anot apicicitc cikakw. Ka makomatc naha kwekahakew ki micta sonipatiko otactamikok ekoni tekci aka e wapitc. Itiko kotakihi awesisa, matca nta kitai micta sakihikanik kitci nta pekokwehotisotc e ki ici sonipatikotc. Picicikw meka mi tataposkahakopon kwekahakew nac meka itertam nika kokwetcimaw peikw mictikw tan e icinikasotc. « Awin ni kir ? », aci meka itakaniw kwekahakew « Marasati nit icinikason ». Kaskeritam maka naha kwekahakew pecotcik aci kekat e takocinitc micta sakihikanik. Aci meka takocin kwekahakew, kisinam aniheriw e ki ici sonipatikotc cikakwa. Ekoni wetci anotc nte icimakok anotc micta sakihikan.

Tipanictawin:E matcectakaniwok
Tipanictawin:Atisokana

Tipanictawin:E matcectakaniwok‎
Wisaketcakw kirika pirewok atisokan

## Manawan/Wemotaci
E kicepocinik, pa pomitekopon Wisaketcakw notcimik, kek wapitam otcictoniw, mitcet wapamew pireca e micta taci kitociritci e wi mitcisociritci. Mekwata itanihorikopon nape pirewa kirika nosi pirewa e nta nantowapitakik ke acamawosiritci. 

Kek ma ka itertamokopan Wisaketcakw kitci arikahatc anihi pireca, ekoni e ici iskwatowikoponen mictikokw , e tca mitcitatc anihe pireca. Micta meka papikopon anaha Wisaketcakw e ickwa mitcitatc, ekoni e ici matcatc. 
Ka pe takocinitcik aniki pirewok aci wamewok onitcaniciwawa e micta meiritci otactamikowak ekoni e ici micta kiciwasitcik. Peikw naha ki itew : 
« otcitakotc Wisaketcakw kaki totak. » « Ehe, tepirak Wisaketcakw kackitaw kitci totak aniheriw » 
Aci itew anahwe kotak pirew kika nantowamano. Aci matcawok kek miskwewok e taci niparitci e ici matanacinik.  
Ekoni naha peikw pirew e ici micta motehotc pecotcik octikwanik Wisaketcakwa. 
Ki micta kockweritamahakaniwiw ekoni eki pakicik e tca tetipaparitc nac nete nitatawak e ici pakicinitc. 
Ekoni otiak e ki ici pakicinitc, tecikotc meka micta mi omikikopon e micta pacterik aniheriw omiki. Minawatc meka motekopon neta asinik, wapitam ka aicterik e tca iteritak wias ni e ki pasikatek e mi tca ko mitcikoponen. Micta me ka papiwok neki pirewok e wapamatcik Wisaketcakwa e mitciritci omehiriw. Omiki tca ni ka mi mitcikoponen. 

Tipanictawin:E matcectakaniwok
Tipanictawin:Atisokana

Tipanictawin:E matcectakaniwok‎
Marasati

vignette|Marasati
Mictikw ka nitawokitc askik. E irapatcihakaniwitc, ickoteatcikoc matci kaie masinahakanickwemokw e ocitakaniwok osam nama tapwe piskarew e kotosonaniwok. Nac 25 tipahikanicic matcekiw tato pipona.